**ÄRIÜHINGU JA SIHTASUTUSE JUHTORGANI LIIKME ÄRIHUVIDE JA KÕRVALTEGEVUSTE DEKLARATSIOON**

Äriühingu ja sihtasutuse nõukogu, auditikomitee ja juhatuse liikme deklaratsiooni esitamise kohustus tuleneb Tallinna Linnavolikogu 06.02.2025 vastu võetud määruse „[Korruptsioonivastase seaduse rakendamise kord](https://www.riigiteataja.ee/akt/418022025004)“ §-st 20.

**I OSA**

**ÜLDANDMED**

|  |  |
| --- | --- |
| Ees- ja perekonnanimi |  |
| Isikukood |  |
| Äriühing/Sihtasutus |  |
| Seos ühinguga |  |

Käesolevaga deklareerin andmed enda ja minuga korruptsioonivastase seaduse § 7 tähenduses **seotud isikute** ärihuvide ja minu kõrvaltegevuste kohta.

Kinnitan, et olen tutvunud ühingu korruptsiooni ennetamise korraga/juhendiga (siin tuleks igal ühingul lisada oma vastava sisemise regulatsiooni nimetus, nt „Huvide konflikti vältimise kord“, „Korruptsiooni ennetamise juhend“ vms), ametiülesannete täitmisel hoidun (ühingu nimetus) ärihuvide kahjustamisest ja väldin võimalikke huvide konflikti olukordi, järgides selleks muuhulgas juhtorgani liikmele kehtestatud vastavaid piiranguid ja keelde.

Kinnitan, et olen deklaratsioonis esitanud täieliku ja õige, mulle teadaoleva informatsiooni enda ja minuga seotud isikute kohta ning esitatud andmete muutumisel kohustun sellest koheselt informeerima (ühingu nimetus).

Kinnitan, et mul ei ole ühingu juhtorgani liikmena esinenud ei otsest ega kaudset huvide konflikti olukorda, olen oma juhtorgani liikme kohustuste täitmisel alati järginud hoolsus- ja lojaalsuskohustust ning tegutsenud (ühingu nimetus) huvides.

Olen teadlik, et deklaratsiooni mõjuva põhjuseta tähtpäevaks esitamata jätmine, andmete teadlik puudulik esitamine, varjamine või valeandmete esitamine on keelatud ja see võib kaasa tuua vastutuse õigusaktides ja/või (ühingu nimetus) sisemistes regulatsioonides sätestatud korras.

Käesolevat deklaratsiooni esitades olen teadlik, et (ühingu nimetus) on õigus kontrollida minu poolt esitatud andmete õigsust avalikest infoallikatest. Olen teadlik, et äriühingu/sihtasutuse raamatupidamise aastaaruannet auditeerival audiitoril ja linna sisekontrolöri teenistusel on õigus esitatud andmeid kontrollida.

Kinnitan minu poolt esitatud andmete õigsust.

**II OSA**

**ANDMED ÄRIHUVIDE KOHTA**

* Juriidilised isikud, milles vähemalt 10%-line osalus või osaluse omandamise õigus või õigus kasumile on kuulunud minule deklaratsiooni esitamisele eelneva aasta jooksul:

|  |  |  |  |
| --- | --- | --- | --- |
| **Juriilise isiku nimi** | **Registrikood** | **Osaluse suurus** | **Tegevusala** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

„Andmete puudumisel või nendest mitteteadmisel märkida „puuduvad“.

* Juriidilised isikud, mille juhtimis- või kontrolliorgani liige olen mina olnud deklaratsiooni esitamisele eelneva aasta jooksul:

|  |  |  |  |
| --- | --- | --- | --- |
| **Juriidilise isiku nimi** | **Registrikood** | **Juhatuse/Nõukogu liikmeks olemise fakt** | **Tegevusala** |
|  |  |  |  |
|  |  |  |  |
|  |  |  |  |
|  |  |  |  |

„Andmete puudumisel või nendest mitteteadmisel märkida „puuduvad“.

Juhul, kui tegu on Tallinna linna ainuosalusega äriühingus või sihtasutuses juhtimis- või kontrollorgani liikmeks olekuga, ei ole vastavate andmete deklareerimine vajalik.

* Juriidilised isikud, milles minuga **seotud isik** on juhtimis- või kontrolliorgani liige või milles vähemalt 10%-line osalus või osaluse omandamise õigus on kuulunud minuga **seotud isikule** deklaratsiooni esitamisele eelneva aasta jooksul:

|  |  |  |  |  |
| --- | --- | --- | --- | --- |
| **Juriilise isiku nimi** | **Registrikood** | **Osaluse suurus** | **Juhatuse/Nõukogu liikmeks olemise fakt** | **Tegevusala** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

„Andmete puudumisel või nendest mitteteadmisel märkida „puuduvad“.

**III OSA**

**ANDMED MINU KÕRVALTEGEVUSTE KOHTA**

* andmed minu mujal püsiva töö-, teenistus- või käsunduslepingu alusel töötamise kohta;
* andmed muul valitaval või nimetataval ametikohal tegutsemise kohta;
* andmed muu püsiva kõrvaltegevuse kohta (sh kutse- või loometegevus, akadeemiline tegevus, nõustamis- või koolitustegevus, liikmelisus eraõiguslike juriidiliste isikutena tegutsevates mittetulundusühingutes jms).

Deklareerimise periood: deklarstsiooni esitamisele eelnev viimane aasta kuni deklaratsiooni esitamise hetkeni

|  |  |  |  |
| --- | --- | --- | --- |
| **Juriidilise isiku nimi, põhitegevusala** | **Kõrvaltegevuse vorm** (tööleping, töövõtu-või käsundusleping, valitav või nimetatav ametikoht, liikmelisus MTÜs vms) | **Tegevuse kirjeldus, põhiülesanded** | **Tegevuse alguse aeg** (millal sõlmiti leping) |
|  |  |  |  |
|  |  |  |  |
|  |  |  |  |
|  |  |  |  |

„Andmete puudumisel või nendest mitteteadmisel märkida „puuduvad“.

**IV OSA**

**Muud era- ja majandushuvid, mis võivad põhjustada huvide konflikti või takistada minu kohustuste nõuetekohast täitmist**

• andmed muude asjaolude kohta, mis võivad välistada või seada ohtu minu erapooletuse ja objektiivsuse või tuua kaasa kohustuste rikkumise või korruptsiooniohu, näiteks väiksem kui 1/10 osalus juriidilises isikus, mis mõjutab minu ametiseisundit oluliselt ja vahetult; majanduslik või muu huvi, mis võib mõjutada minu toimingut või otsust; ühine majapidamine isikuga, kes mõjutab minu ametiseisundit oluliselt ja vahetult:

1) [andmed]

2) [andmed]

Deklaratsiooni koostamise kuupäev: /kuupäev digiallkirjal/

**(ees- ja perekonnanimi)**

/*allkirjastatud digitaalselt*/

Korruptsioonivastane seadus § 7:

(1**) Seotud isik käesoleva seaduse tähenduses on**:  
  1) ametiisiku abikaasa, registreeritud elukaaslane, vanavanem, ametiisiku või tema abikaasa või registreeritud elukaaslase vanem ning ametiisiku vanema alaneja sugulane, sealhulgas ametiisiku laps ja lapselaps. Vanemaks loetakse käesoleva seaduse tähenduses ka lapsendaja, vanema abikaasa või registreeritud elukaaslane ja kasuvanem ning alanejaks sugulaseks ka lapsendatu ja abikaasa või registreeritud elukaaslase laps;  
  2) juriidiline isik, milles vähemalt 1/10 osalusest või osaluse omandamise õigusest kuulub ametiisikule endale või temaga seotud isikule;  
  3) juriidiline isik, mille juhtimis- või kontrollorgani liige tulumaksuseaduse tähenduses on ametiisik ise või käesoleva lõike punktis 1 või 4 nimetatud isik;  
  4) isik, keda seob ametiisikuga ühine majapidamine, samuti muu isik, kelle seisund või tegevus ametiisikut väljaspool ametiseisundit oluliselt ja vahetult mõjutab või keda ametiisiku seisund või tegevus väljaspool ametiseisundit oluliselt ja vahetult mõjutab või kes väljaspool ametiseisundit allub ametiisiku korraldustele või tegutseb ametiisiku huvides või arvel.

  (2) Juriidilist isikut ei loeta seotud isikuks juhul, kui ametiisiku ja juriidilise isiku seos tuleneb eranditult ametiisiku ametikohustusest. Riigi, kohaliku omavalitsuse üksuse või avalik-õigusliku juriidilise isiku esindamise pädevust juriidilise isiku juhtimis- või kontrollorganis loetakse ametikohustuseks käesoleva seaduse tähenduses.

Korruptsioonivastane seadus seletuskiri:

**Punkti 2** kohaselt on ametiisikuga seotud juriidiline isik juriidiline isik (kodumaine või mitte), mille osanik, aktsionär, potentsiaalne osanik või aktsionär vähemalt 1/10 osas on ametiisik või temaga seotud isik. Seotud isik võib olla füüsiline või juriidiline isik. Seega laiendatakse seotud juriidiliste isikute ringi ka äriühingutele, milles ametiisikul on kaudne osalus, sh varjatud (kuid mitte üksnes) valitsev mõju. Näiteks kui ametiisikule kuulub enamusosalus osaühingus ja osaühingule kuulub omakorda 1/10 osalus aktsiaseltsis, loetakse aktsiaseltsi seotud isikuks. Liikmelisus mittetulundusühingus ei muuda mittetulundusühingut ametiisikuga seotud isikuks.

**Punkti 3** kohaselt on ametiisikuga seotud igasugune (kodumaine või mitte, tulunduslik või mitte, avalik- või eraõiguslik) juriidiline isik, mille (tulumaksuseaduse tähenduses) juhtimis- või kontrollorgani liige on ametiisik ise või temaga seotud isik. Tulumaksuseaduse § 9 määratleb juriidilise isiku juhtimis- või kontrollorganina igasugust volitatud organit või isikut, kellel on tulenevalt vastava juriidilise isiku kohta käivast seadusest, ühingulepingust, põhikirjast või muust juriidilise isiku tegevust reguleerivast õigusaktist õigus osaleda juriidilise isiku tegevuse juhtimisel või juhtorgani tegevuse kontrollimisel.

**Punkti 4** kohaselt on seotud isikuks füüsilised ja juriidilised isikud, kelle seisund või tegevus ametiisikut oluliselt ja vahetult mõjutab või vastupidi. Mõjutamist ei ole defineeritud, kuid see termin katab lisaks majanduslikule sõltuvusele (võimalik nt üürileandjast, tööandjast) ka võlaõigusseaduse (edaspidi VÕS) § 4 kohase mittetäieliku kohustuse, nt auvõla. Asjaoludest sõltuvalt tuleb määratleda, kas ametiisik on sõltuvuses nt oma abikaasa tööandjast või kas esineb sõltuvusvahekord ametiisiku ja temaga püsivas kooselus oleva isiku vahel. Seotud isik on ka isik, kes allub ametiisiku korraldustele või tegutseb tema huvides või arvel. Ametiisiku arvel tegutsemise juhtumiga on tegemist, kui ametiisik sõlmib kolmanda isikuga komisjonilepingu, mille alusel too kohustub valitsema ametiisiku aktsiaid enda nimel, kuid ametiisiku arvel (omandiõigus läheb üle komisjonärile) ning üle kandma ametiisikule aktsiatest saadavat kasu või võõrandama mõne aja möödudes neid aktsiaid ametiisikule tagasi.